     ช่วงเช้าๆ บนทางด่วน มีแต่คำว่ารถติด ไม่ว่าจะวันไหนๆก็ตาม ร้านกาแฟบริเวณจุดพักรถ หรือด่านทางด่วนต่างๆ ก็ช่วยเราได้เยอะเลยค่ะ คลายหิว เพิ่มความสดชื่น แล้วไปต่อได้ยาวๆ 

พิกัด:
     ร้านนี้ตั้งอยู่ด่านทางด่วนประชาชื่น ฝั่งขาออก จอดรถข้างทางนะคะ ด่านนี้มีห้องน้ำ แต่ฝั่งตรงข้ามมีปั๊มน้ำมันปตท. ร้านจะอยู่ติดๆกันหลายร้าน บริเวณนี้มีขนมเปี๊ยะครูสมทรงด้วย 

อาหารและเครื่องดื่ม:
     - ชาไทยเย็น เลือกเป็นแก้วเล็ก ก็ต้องขอลองก่อนว่าอร่อยรึเปล่า สีส้มสวย กลิ่นชาไทยชัดเจน รสชาติค่อนข้างหวานไปนิด ต้องคนเยอะๆ รอละลายอีกหน่อย ลดหวานลงคงดีขึ้น 

     - ขนมปังไส้กรอก ทางร้านบอกทำสดใหม่ทุกวัน เลยลองซื้อมาทาน ขนมปังนุ่มมาก อร่อยมาก ไส้กรอกก็ดูคุณภาพดี อันนี้ติดใจค่ะ กล่องนึงมี 3 ชิ้น ทานคนเดียวหมดเลย รถติดๆ คลายหิวได้เยอะเลยค่ะ 

     สำหรับช่วงเวลาเร่งรีบ ร้านนี้ก็เป็นทางออกที่ดีเลยค่ะ ขนมของทางร้านก็เหมือนคัดมาแล้ว คุณภาพดี ดูน่าทานทุกตัว เข้ากับเครื่องดื่ม ลองแวะดูนะคะ ด่านประชาชื่น มุ่งหน้าจะไปเข้าเมืองค่ะ 